সভায় সভাপতির বক্তব্যে জেলা পরিষদ চেয়ারম্যান বৃষ কেতু চাকমা বলেন, পার্বত্য শান্তিচুক্তি অনুযায়ী পর্যটন পার্বত্য জেলা পরিষদে হস্তান্তর হলেও পরিষদের অনুমতি বা পরামর্শ ছাড়াই যত্রতত্র ভাবে জেলার বিভিন্ন স্থানে পর্যটন স্পট গড়ে উঠছে যা মোটেই কাম্য নয়। তিনি বলেন, যারা সমন্বয় না করে এভাবে পর্যটন স্পট করছে তারা সরকারকে একদিন জবাব দিতে হবে। তিনি বলেন, পর্যটন ও পার্বত্যবাসীর উন্নয়ন আমরা অবশ্যই চাই। সেজন্য সকলকে সমন্বয় করে কাজ করতে হবে। সমন্বয় করে কাজ করলে এ জেলা অর্থনৈতিক-সামাজিকসহ বিভিন্ন দিক দিয়ে এগিয়ে যাবে।